Den 18-årige mand, der fredag aften svingede med en økse til en gymnasiefest er blevet bortvist.

Blot 20 før sidste skoledag på Frederikshavn Gymnasium og HF Kursus er den 18-årige elev, der sidste fredag svingede og truede med en økse ved en fest på skolen er blevet bortvist. Det skriver Kanal Frederikshavn. Bortvisningen er blevet besluttet på et møde mellem rektor Inge Carlé, den 18-årige og hans forældre. - Det foregik stille og roligt. Der blev lyttet med stor opmærksomhed. Det er en voldsom sag, som både elever og lærere tackler alvorligt, siger Inge Carlé til Kanal Frederikshavn. Hun ønsker overfor hjemmesiden ikke at udtale sig nærmere om den 18-årige, men oplyser, at han på trods af bortvisningen vil få lov at gå op til sine eksaminer. - Han skal jo også videre med sit liv, siger hun. Den 18-årige blev anholdt fredag aften, efter at have svinget rundt og truet med en økse, som han - efter at være blevet bortvist fra en fest - havde hentet ved sit hjem